**OCENJEVANJE ZNANJA, 8. RAZRED:**

Ta teden bom vaše delo ocenila. Navodila za delo so ista kot v tednu pred počitnicami, ko sem vaše znanje preverjala.

Z vsemi, ki ste mi poslali posnetek, smo se tudi pogovorili o tem, kaj je potrebno še izboljšati.

Nekateri ste svoje delo opravili tako dobro, da vam bom ocenila kar posnetek s prejšnjega tedna. Tisti, za katere to velja, to že veste.

Vsi ostali pa veselo na delo. ☺

Navodila:

Pošljite mi videoposnetek na mail metelko.spela@os-mezica.si ali pa na Messenger. Videoposnetek lahko tudi razdelite na več delov (po točkah) in mi pošljete več posnetkov.

Videoposnetek morate oddati najkasneje **do četrtka, 7. 5. 2020.**

**Videoposnetek mora vsebovati:**

**1. Pripravi si 10 sličic sadja, zelenjave in drugih živil (lahko seveda pripraviš tudi prava živila), ki smo se jih učili in povej, kako jih imenujemo v nemščini. (Na primer: pokažeš jabolko in rečeš »Das ist der Apfel.«) Nato povej še: kaj ješ rad, najraje in kaj ne maraš. (Na primer: Ich esse gern Äpfel. Am liebsten esse ich Rindsuppe, aber Reis mag ich gar nicht.)**

**2. Izberi si 4 športne dejavnosti in povej kakšno športno opremo in oblačila za ta šport potrebuješ. (Na primer: Ich will Fahrrad fahren. Ich brauche ein Fahrrad, Schuhe, ein T-Shirt, eine kurze Hose und einen Helm) Pazi na pravilno sklanjanje: Ich brauche + 4. sklon.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V nadaljevanju imate napisane učne cilje in kriterije za ocenjevanje znanja.**

***UČNI CILJI:***

*Učenci/učenke:*

* *znajo poimenovati živila*
* *znajo poimenovati oblačila ter jih opisati z barvami*
* *znajo izraziti mnenje o oblačilu*
* *znajo povedati koliko oblačilo stane*

**KRITERIJI ZA OCENJEVANJE:**

**Odlično**

**Učenec/ učenka:**

-        razume vsa navodila in se ustrezno odzove nanje, brez pomoči učitelja

-        v celoti pozna besedišče, ki smo se ga učili

-        zahtevano besedišče popolnoma pravilno uporabi

-        izgovarja jasno, razločno, pravilno

-        govori tekoče, brez večjih zatikanj, pavze pri govoru so naravne in ne predolge

-        tvori smiselne enostavne povedi, navaja ustrezne primere iz  znanih situacij na izviren način

-         nazorno prikaže pomen usvojenega   besedišča

**Prav dobro**

**Učenec/ učenka:**

-        razume večino navodil, se odzove nanje

-        besedišče pozna, vendar je osnovno

-        večinoma zahtevano besedišče pravilno rabi, občasno pride pa tudi do napačne rabe/poimenovanja oz. si pomaga s slovenščino/angleščino

-        izgovarjava je v veliki meri pravilna, določene besede še izgovarja nepravilno/narobe naglaša

-        pri govoru so opazna manjša zatikanja, uporablja mašila

-        tvori  kratke, enostavne povedi

**Dobro**

**Učenec/ učenka:**

* razume del navodil, se odzove nanje
* besedišče v večji meri pozna, vendar je osnovno
* večinoma zahtevano besedišče pravilno rabi, večkrat pa pride tudi do napačne rabe/poimenovanja oz. si pomaga s slovenščino/angleščino
* izgovarjava je delno pravilna, določene besede izgovarja nepravilno/narobe naglaša, vendar še razumljivo
* pri govoru so opazna večja zatikanja, uporablja mašila
* tvori  kratke, enostavne povedi

**Zadostno**

**Učenec/ učenka:**

* navodil ne razume v celoti, nanje se slabo odziva
* besedišča v večji meri ne pozna
* večinoma zahtevanega besedišča ne uporablja pravilno, pogosto prihaja do napačne rabe/poimenovanja oz. si pomaga s slovenščino/angleščino
* izgovarjava je slaba, veliko besed izgovarja nepravilno/narobe naglaša, nekatere besede izgovarja tako, da so nerazumljive
* pri govoru so opazna večja zatikanja, uporablja mašila
* mogoče je graditi nadaljnje znanje

**Nezadostno**

**Učenec/ učenka:**

* zahtevanega besedišča ne pozna
* napačna raba besedišča oz. veliko rabe slovenščine/ angleščine
* snov obnavlja zmedeno in nepovezano
* se izredno slabo izraža, govori nerazločno, nepravilno/narobe naglaša, besedišče je nerazumljivo